Rooftog by kafee: Vrou sterf in lewensmaat se arms | Netwerk24
Deur Ischke van Eeden 06 Julie 2020 13:26
Wolmarans is met 'n vuurwapen in die gesig geslaan.
Die voorval het omstreeks 21:00 agter die Wolmarans-kafee op die R101 (ou Warmbadpad) op 'n kleinhoewe gebeur. Dit was egter nie 'n plaasaanval soos vroeër berig is nie.
Allan Wolmarans en Marthie Rademeyer
Die paartjie woon op 'n kleinhoewe sowat 300 m vanaf die familieonderneming. 'n Drankwinkel en vulstasie word op dieselfde perseel as die kafee bedryf.
Volgens Wolmarans het twee gewapende mans skielik uit die niet hul verskyning agter in die erf gemaak waar die paartjie se voertuig geparkeer was. 'n Onbekende getal skote is geskiet. Wolmarans is onseker hoeveel skote Rademeyer getref het.
"Ek het net die skoot gesien wat haar mond getref het," sê hy.
Sy is op die toneel dood.
Die rowers het met onder meer R1 000 in kontant en selfone gevlug.
Marietie Louw-Carstens het vroeër 'n navraag aan die polisie gerig, maar teen Maandag omstreeks 13:00 is geen terugvoering nog ontvang nie.